Document ID: 32004D0807

ROZHODNUTIE KOMISIE
z 29. novembra 2004,
ktorým sa mení a dopĺňa rozhodnutie 97/252/ES, pokiaľ ide o zahrnutie podnikov v Rusku do predbežných zoznamov podnikov tretích krajín, z ktorých sú členské štáty oprávnené dovážať mlieko a mliečne výrobky určené na ľudskú spotrebu
(oznámené pod číslom dokumentu K(2004) 4445)
(Text s významom pre EHP)
(2004/807/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 95/408/ES z 22. júna 1995 o podmienkach vypracovania, na dočasné obdobie, predbežných zoznamov podnikov tretích krajín, z ktorých sú členské štáty oprávnené dovážať niektoré výrobky živočíšneho pôvodu, produkty rybného hospodárstva, alebo živé lastúrniky (1), a najmä na jeho článok 2 ods. 4,
keďže:
(1)
Rozhodnutie Komisie 97/252/ES z 25. marca 1997, ktorým sa vypracúvajú predbežné zoznamy podnikov tretích krajín, z ktorých členské štáty povoľujú dovážať mlieko a mliečne výrobky určené na ľudskú spotrebu (2), stanoví predbežné zoznamy zariadení v tretích krajinách, z ktorých sú členské štáty oprávnené dovážať mlieko a mliečne výrobky určené na ľudskú spotrebu.
(2)
Rusko poskytlo zoznam podnikov vyrábajúcich mlieko a mliečne výrobky určené na ľudskú spotrebu, pri ktorých príslušné zodpovedné orgány osvedčujú, že tieto podniky konajú v súlade s pravidlami Spoločenstva.
(3)
Z tohto dôvodu treba tieto podniky zahrnúť do zoznamov uvedených v rozhodnutí 97/252/ES.
(4)
Na dovozy z týchto podnikov by sa nemali vzťahovať znížené fyzické kontroly v súlade so smernicou Rady ES 97/78/ES z 18. decembra 1997, ktorá stanovuje zásady upravujúce organizáciu veterninárnych kontrol výrobkov vstupujúcich do Spoločenstva z tretích krajín (3).
(5)
Rozhodnutie 97/252/ES by sa preto malo zmeniť a doplniť.
(6)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 97/252/ES sa mení a dopĺňa v súlade s prílohou k tomuto rozhodnutiu.
Článok 2
Toto rozhodnutie sa uplatňuje od 3. decembra 2004.
Článok 3
Toto rozhodnutie je určené členským štátom.
V Bruseli 29. novembra 2004

Labels: 3
17
18